આજે ભારતીયો એવી ઘટનાના સાક્ષી બનશે, જેનો તેઓ થોડા વર્ષ અગાઉ વિચાર પણ કરી શકતા નહોતા. વડાપ્રધાન નરેન્દ્ર મોદી વિજ્ઞાન ભવન ખાતે ઉદ્યોગસાહસિકોને સંબોધશે અને ‘સ્ટાર્ટ અપ ઇન્ડિયા, સ્ટેન્ડ અપ ઇન્ડિયા’ માટેનો એક્શન પ્લાન લૉન્ચ કરશે. આ પ્લાનથી ભારતના સ્ટાર્ટઅપ ઇતિહાસમાં, ઉદ્યોગસાહસિકતામાં એક નવું પ્રકરણ શરૂ થશે. સરકારે આ પ્લાન માટે અભૂતપૂર્વ પ્રતિબદ્ધતા વ્યક્ત કરી છે અને સાથસહકાર આપ્યો છે.